Id-Deċiżjoni tal-Kummissjoni
tas-26 ta' April 2004
li tikkonċerna l-mefluidide fl-Anness I li jinsab mad-Direttiva tal-Kunsill 91/414/KEE u l-irtirar ta' l-awtorizzazzjonijiet għall-prodotti tal-protezzjoni tal-pjanti li jkun fihom din is-sustanza
(notifikat taħt id-dokument numru K (2004) 1513)
(Test b'relevanza għaż-ŻEE)
(2004/401/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid ta' prodotti tal-protezzjoni tal-pjanti fis-suq [1], u b'mod partikolari r-raba' subparagrafu ta' l-Artikolu 8 [2] tagħha,
Billi:
(1) L-Artikolu 8(2) tad-Direttiva 91/414/KEE tipprovdi li Stat membru jista, matul perjodu ta' 12-il sena wara n-notifikazzjoni ta' dik id-Direttiva, jawtorizza t-tqegħid fis-suq ta' prodotti għall-protezzjoni tal-pjanti li jkun fihom sustanzi attivi mhux elenakti fl-Anness I ta' dik id-Direttiva li jkunu diġà fis-suq sentejn wara d-data ta' notfikazzjoni, waqt li dawk is-sustanzi jkunu gradwalment qed jiġu eżaminati fil-qafas tal-programm ta' xogħol.
(2) Ir-Regolamenti (KE) Nru 451/2000(2) u (KE) Nru 1490/2002 [3] jippreskrivu r-regoli dettaljati għall-implimentazzjoni tat-tielet stadju tal-programm ta' xogħol imsemmi fl-Artikolu 8(a) tad-Direttiva 91/414/KEE. Għal sustanzi attivi li dwarhom notifikatur jonqos li jħares l-obbligi tiegħu taħt ir-Regolament ma għandha titwettaq ebda verifika ta' kompletezza jew evalwazzjoni tad-dokument. Għall-mefluidide in-notifikatur ma bagħatx sat-23 ta' Mejju 2003 il-listi meħtieġa ta' tagħrif.. Għalhekk din is-sustanza ma għandhiex tiġi inkluża fl-Anness I li jinsab mad-Direttiva 91/414/KEE u l-Istati Membri għandhom jirtiraw l-awtorizzazzjonijiet kollha għall-prodotti tal-protezzjoni tal-pjanti li jkun fihom il-mefluidide.
(3) Għas-sustanzi attivi li dwarhom ikun hemm perjodu qasir ta' avviż bil-quddiem għall-irtirar tal-prodotti tal-protezzjoni tal-pjanti li jkun fihom dawk is-sustanzi, huwa raġonevoli li jiġi provdut perjodu fuq ir-riħ għad-disponiment, ħażna, tqegħid fis-suq u l-użu ta' ħażniet eżistenti għal perjodu li ma jkunx itwal minn 12-il xahar biex jippermetti li jintużaw il-ħażniet eżistenti f'mhux aktar minn tkabbir wieħed. Fil-każi fejn hemm provdut perjodu itwal ta' avviż, dak il-perjodu jista' jitqassar biex jiskadi fit-tmiem ta' l-istaġun tat-tkabbir.
(4) Il-miżuri li hemm provvediment dwarhom f'din id-Deċiżjoni huma konformi mal-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Il-mefluidide ma għandux jiġi inkluż fl-Anness I li jinsab mad-Direttiva 91/414/KEE.
Artikolu 2
L-Istati Membri għandhom jiżguraw li:
1. L-awtorizzazzjonijiet għall-prodotti tal-protezzjoni tal-pjanti li jukn fihom il-mefluidide jiġu rtirati sas-26 ta' Ottubru 2004;
2. mis-27 ta' April 2004 ebda awtorizzazzjonijiet għall-prodotti tal-protezzjoni tal-pjanti li jkun fihom il-mefluidide ma għandhom jingħataw jew jiġġeddu taħt id-deroga li hemm provvediment dwarha fl-Artikolu 8(2) tad-Direttiva 91/414/KEE.
Artikolu 3
Kull perjodu fuq ir-riħ mogħti mill-Istati Membri skond id-dispożizzjonijiet ta' l-Artikolu 4(6) tad-Direttiva 91/414/KEE, għandu jkun qasir kemm jista jkun u għandu jiskadi mhux aktar tard mis-26 ta' Ottubru 2005.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fis-26 ta' April 2004.